Gedagte vir die dag: Hy is reg langs jouFoto: pixabay.com Moenie bang wees nie, want Ek het jou verlos. Ek het jou by jou naam geroep. Jy behoort aan My. Wanneer jy deur diep water van moeilikheid gaan, sal Ek by jou wees. Wanneer jy deur riviere gaan, sal hulle jou nie wegspoel nie. Wanneer jy deur vuur van verdrukking stap, sal jy nie verbrand nie. Die vlamme sal jou nie verteer nie. Want Ek is die Here jou God, die Heilige van Israel, jou Redder. (Jesaja 43:1-3) Die omstandighede in jou lewe kan jou nooit van God skei nie. Jou moeilike tye keer God nie. Om die waarheid te sê, dit is juis in moeilike tye wanneer God se belofte om by jou te wees die duidelikste na vore kom deur sy oneindige liefde en sorg vir jou. Wanneer moeilike tye kom, is jy verseker van God se teenwoordigheid reg langs jou?